2009D1013 — SL — 01.01.2013 — 001.002

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B IZVEDBENI SKLEP SVETA z dne 22. decembra 2009 o dovoljenju Republiki Avstriji, da še naprej uporablja ukrep, ki odstopa od člena 168 Direktive 2006/112/ES o skupnem sistemu davka na dodano vrednost (2009/1013/EU) (UL L 348 29.12.2009, str. 21)

spremenjena z:





popravljena z:









▼B

▼C1

IZVEDBENI SKLEP SVETA

z dne 22. decembra 2009

o dovoljenju Republiki Avstriji, da še naprej uporablja ukrep, ki odstopa od člena 168 Direktive 2006/112/ES o skupnem sistemu davka na dodano vrednost

▼B

(2009/1013/EU)







SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Direktive 2006/112/ES z dne 28. novembra 2006 ( 1 ) in zlasti člena 395(1) Direktive, ob upoštevanju predloga Komisije, ob upoštevanju naslednjega: (1) V dopisu, ki ga je Generalni sekretariat Komisije prejel 2. junija 2009, je Republika Avstrija (v nadaljevanju „Avstrija“) zaprosila za dovoljenje, da še naprej uporablja odstopanje od določb Direktive 2006/112/ES, ki ureja pravico do odbitka in je bilo prej odobreno z Odločbo 2004/866/ES ( 2 ) v skladu s tedaj veljavno Šesto direktivo 77/388/ES z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero ( 3 ). (2) V skladu s členom 395(2) Direktive 2006/112/ES je Komisija z dopisom dne 10. septembra 2009 obvestila druge države članice o zahtevku Avstrije. Komisija je z dopisom z dne 21. septembra 2009 Avstrijo obvestila, da ima na voljo vse informacije, potrebne za presojo zahtevka. (3) Za poenostavitev obračunavanja DDV je namen odstopanja, da se DDV v celoti izključi pravica do odbitka za blago in storitve, ki se uporabljajo več kakor 90-odstotno za zasebne namene davčnega zavezanca ali njegovih zaposlenih ali na splošno za ne-poslovne namene. (4) Ukrep odstopa od člena 168 Direktive 2006/112/ES, ki določa splošno načelo pravice do odbitka, in je namenjen poenostavitvi postopka za obračunavanje DDV. Ukrep le v zanemarljivem obsegu vpliva na znesek dolgovanega davka v fazi končne potrošnje. (5) Pravno in dejansko stanje, ki je upravičevalo sedanjo uporabo zadevnega ukrepa za poenostavitev, se ni spremenilo in ostaja isto. Avstriji bi bilo zato tudi v prihodnjem obdobju treba dovoliti uporabo ukrepa za poenostavitev, vendar za omejeno obdobje, da se omogoči ocena ukrepa. (6) Odstopanje ne bo imelo negativnih učinkov na lastna sredstva Unije, pridobljenih iz DDV – ob upoštevanju naslednjega: ▼C1 SPREJEL NASLEDNJI SKLEP:







▼M1

Člen 1

Z odstopanjem od členov 168 in 168a Direktive 2006/112/ES se Avstriji dovoli, da DDV na blago in storitve izključi iz pravice do odbitka DDV, kadar se zadevno blago in storitve več kot 90-odstotno uporabljajo za zasebne namene davčnega zavezanca ali njegovih zaposlenih ali za neposlovne namene na splošno.

Člen 2

1. Ta sklep preneha veljati na datum, po katerem države članice uporabljajo ali lahko uporabljajo pravila Unije, ki urejajo omejitve pravice davčnih zavezancev do odbitka in ki jih Svet sprejme po začetku veljavnosti tega sklepa, ali 31. decembra 2015, pri čemer se uporabi zgodnejši datum.

2. Zahtevek za podaljšanje ukrepa iz tega sklepa se Komisiji predloži do 31. marca 2015.

Takšnemu zahtevku se priloži poročilo, ki vsebuje pregled stopnje razdelitve, ki se uporabi za pravico do odbitka DDV na podlagi tega sklepa.

▼B

Člen 3

▼C1

Ta sklep je naslovljen na Republiko Avstrijo.